**Izziņa par atzinumos sniegtajiem iebildumiem**

**likumprojektam “Par nekustamā īpašuma Mūkupurva ielā, Rīgā, daļas atsavināšanu sabiedrības vajadzībām – projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 15.marts (elektroniskā saskaņošana). |
| Saskaņošanas dalībnieki | Tieslietu ministrijaFinanšu ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas 2021.gada 22.janvāra atzinums Nr.12/A-7/387.Tieslietu ministrijas 2021.gada 21.janvāra atzinums Nr.1-9.1/57. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Finanšu ministrija** (2021.gada 22.janvāra atzinums Nr.12/A-7/387). |
| 1. | Precizētais Likumprojekta anotācijas I sadaļas 2.punkts: “Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – atkarībā no konkrētās tiesiskās situācijas - deponējot to zvērināta tiesu izpildītāja depozīta kontā.”Likumprojekta anotācijas I sadaļas 2.punkts: “Turklāt saskaņā ar Latvijas Republikas Uzņēmumu reģistra valsts notāra 2019.gada 3.oktobra lēmumu Nr.6-12/119006 nekustamā īpašuma īpašnieka – juridiskās personas – darbība ir izbeigta. Līdz ar to atzīstams, ka šī juridiskā personā ir zaudējusi savu rīcībspēju, jo nevar iegūt tiesības un uzlikt pienākumus. 2021.gada 20.janvārī Latvijas Republikas Oficiālajā izdevumā Latvijas Vēstnesis ir veikta publikācija ar Nr.13 par aicinājumu ieinteresētām personām iesniegt komercreģistra iestādei pieteikumu par likvidatora iecelšanu.  Gadījumā, kad kapitālsabiedrības darbība ir izbeigta, pamatojoties uz Latvijas Republikas Uzņēmumu reģistra lēmumu, kapitālsabiedrības darbības izbeigšanai un likvidācijai piemēro Komerclikuma normas, kas regulē kapitālsabiedrības darbības izbeigšanu un likvidāciju.  Komerclikuma 317.panta pirmajā daļā ir noteikts, ka Sabiedrības darbības izbeigšanas gadījumā notiek tās likvidācija, ja likumā nav noteikts citādi. Tādējādi saskaņā ar Komerclikuma 318.1 panta pirmās daļas regulējumu likvidatoru, pamatojoties uz sabiedrības likvidācijā ieinteresētās personas pieteikumu, var iecelt tiesa vai komercreģistra iestāde. Nekustamā īpašuma īpašnieka – juridiskās personas – iesniegumu par likvidatora iecelšanu nav apmierināts. Latvijas Republikas Uzņēmuma reģistra valsts notārs 2021.gada 15.februarī pieņēma lēmumu Nr.21-6/16004, saskaņā ar kuru, pamatojoties uz zvērināta tiesu izpildītāja pieprasījumu, attiecīga ieraksta izdarīšana komercreģistrā ir atlikta. Ievērojot minēto, atzīstams, ka nav lietderīgi apturēt nekustamā īpašuma daļas atsavināšanas procesu līdz likvidatora iecelšanas brīdim, jo nav paredzama tālāko darbību attīstība.  Nekustamā īpašuma piespiedu atsavināšanas procesa gadījumā, atbilstoši Likuma 29.2 panta otrajai daļai institūcijas noteiktās atlīdzības daļa, ko veido nekustamā īpašuma tirgus vērtība, tiks izmaksāta, deponējot to zvērināta tiesu izpildītāja kontā.  Ņemot vērā, ka atlīdzības daļa par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu un ar atsavinātā nekustamā īpašuma izmantošanu, nav aprēķināta, Likuma 33.panta noteikumi par atsevišķa bankas konta atvēršanu nebūs izpildāmi.” |  Vēršam uzmanību, ka atbilstoši LURSOFT datiem nekustamā īpašuma Mūkupurva ielā, Rīgā, īpašnieka, kas ir juridiskā persona, darbība izbeigta 2021.gada 15.janvārī (Latvijas Republikas Uzņēmumu reģistra valsts notāra 2019.gada 3.oktobra lēmums Nr.6-12/119006). Ievērojot minēto, lūdzam likumprojekta anotācijā skaidrot, vai minētais apstāklis nerada šķēršļus nekustamā īpašuma Mūkupurva ielā, Rīgā, daļas atsavināšanai sabiedrības vajadzībām – projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai. | **Iebildums ņemts vērā.** | Precizēts likumprojekta anotācijas I sadaļas 2.punkts: “Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – atkarībā no konkrētās tiesiskās situācijas - deponējot to zvērināta tiesu izpildītāja depozīta kontā.”Likumprojekta anotācijas I sadaļas 2.punkts papildināts ar šādu tekstu: “Turklāt saskaņā ar Latvijas Republikas Uzņēmumu reģistra valsts notāra 2019.gada 3.oktobra lēmumu Nr.6-12/119006 nekustamā īpašuma īpašnieka – juridiskās personas – darbība ir izbeigta. Līdz ar to atzīstams, ka šī juridiskā personā ir zaudējusi savu rīcībspēju, jo nevar iegūt tiesības un uzlikt pienākumus. 2021.gada 20.janvārī Latvijas Republikas Oficiālajā izdevumā Latvijas Vēstnesis ir veikta publikācija ar Nr.13 par aicinājumu ieinteresētām personām iesniegt komercreģistra iestādei pieteikumu par likvidatora iecelšanu.  Gadījumā, kad kapitālsabiedrības darbība ir izbeigta, pamatojoties uz Latvijas Republikas Uzņēmumu reģistra lēmumu, kapitālsabiedrības darbības izbeigšanai un likvidācijai piemēro Komerclikuma normas, kas regulē kapitālsabiedrības darbības izbeigšanu un likvidāciju.  Komerclikuma 317.panta pirmajā daļā ir noteikts, ka Sabiedrības darbības izbeigšanas gadījumā notiek tās likvidācija, ja likumā nav noteikts citādi. Tādējādi saskaņā ar Komerclikuma 318.1 panta pirmās daļas regulējumu likvidatoru, pamatojoties uz sabiedrības likvidācijā ieinteresētās personas pieteikumu, var iecelt tiesa vai komercreģistra iestāde. Nekustamā īpašuma īpašnieka – juridiskās personas – iesniegums par likvidatora iecelšanu nav apmierināts. Latvijas Republikas Uzņēmuma reģistra valsts notārs 2021.gada 15.februarī pieņēma lēmumu Nr.21-6/16004, saskaņā ar kuru, pamatojoties uz zvērināta tiesu izpildītāja pieprasījumu, attiecīga ieraksta izdarīšana komercreģistrā ir atlikta. Ievērojot minēto, atzīstams, ka nav lietderīgi apturēt nekustamā īpašuma daļas atsavināšanas procesu līdz likvidatora iecelšanas brīdim, jo nav paredzama tālāko darbību attīstība.  Nekustamā īpašuma piespiedu atsavināšanas procesa gadījumā, atbilstoši Likuma 29.2 panta otrajai daļai institūcijas noteiktās atlīdzības daļa, ko veido nekustamā īpašuma tirgus vērtība, tiks izmaksāta, deponējot to zvērināta tiesu izpildītāja kontā. Ņemot vērā, ka atlīdzības daļa par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu un ar atsavinātā nekustamā īpašuma izmantošanu, nav aprēķināta, Likuma 33.panta noteikumi par atsevišķa bankas konta atvēršanu nebūs izpildāmi.” |
| **Tieslietu ministrija** (2021.gada 21.janvāra atzinums Nr.1-9.1/57). |
| 2. | Likumprojekta 1.panta otrā daļa: “(2) Šā panta pirmajā daļā minētās zemes vienības atsavināmās daļas robežas attēlotas šā likuma 1. pielikumā un robežu apraksts dots šā likuma 2. pielikumā. |  Lūdzam izvērtēt, vai Likumprojekta 1. panta otrā daļa pēc vārdiem “zemes vienības” nav papildināma ar vārdiem “atsavināmās daļas”. | **Priekšlikums ņemts vērā.** | Precizēta likumprojekta 1.panta otrā daļa: “(2) Šā panta pirmajā daļā minētās zemes vienības atsavināmās daļas robežas attēlotas šā likuma 1. pielikumā un robežu apraksts dots šā likuma 2. pielikumā.” |
| 3. | Likumprojekta anotācijas I sadaļas 2.punkts: “No zvērināta tiesu izpildītāja saņemts rīkojums par naudas līdzekļu apķīlāšanu piedzenamās summas un ar sprieduma izpildi saistīto izdevumu apmērā.” |  No Likumprojektam pievienotajiem paskaidrojošajiem dokumentiem ir secināms, ka institūcija ir saņēmusi zvērinātas tiesu izpildītājas rīkojumu par naudas līdzekļu apķīlāšanu. Ņemot vērā minēto, lūdzam izvērtēt, vai Likumprojekta anotācija nebūtu papildināma ar informāciju par šāda rīkojuma saņemšanu. | **Priekšlikums ņemts vērā.** | Papildināts likumprojekta anotācijas I sadaļas 2.punkts ar šādu tekstu: “No zvērināta tiesu izpildītāja saņemts rīkojums par naudas līdzekļu apķīlāšanu piedzenamās summas un ar sprieduma izpildi saistīto izdevumu apmērā.” |

Atbildīgās amatpersonas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sandra Siliņa, Satiksmes ministrijas Juridiskā departamenta

Nekustamo īpašumu nodaļas vecākā referente

Tālr.67028037, e-pasts: sandra.silina@sam.gov.lv

Santa Kārkliņa, Satiksmes ministrijas Juridiskā departamenta

Nekustamo īpašumu nodaļas vecākā referente

Tālr.67028037, e-pasts: santa.karklina@sam.gov.lv